Iz KD Čistoća dobili smo objašnjenje o načinu pražnjenja individualnih žutih i plavih spremnika za otpad koji se može reciklirati.

Sustav pražnjenja individualnih  **žutih** (plastika, metal i višeslojna ambalaža) i **plavih** spremnika (papir, karton i kartonska ambalaža) na području općine Čavle počinje 1. ožujka 2022. godine, odvijat će se **jednom mjesečno** i za korisnike je **besplatan**.

Na javnim površinama ( dosadašnjim eko otocima) ostat će samo zajednički spremnici za prikupljanje otpadnog stakla i tekstila. Sav ostali kućni otpad ili višak otpada mještani mogu zbrinuti u reciklažnim dvorištima, a glomazni i zeleni otpad i narudžbom besplatnog odvoza do 3 kubična metra jednom godišnje.

Pražnjenje zelenih, plavih i žutih spremnika obavljat će se sukladno rasporedu i karti koju su korisnici dobili zajedno s računom KD Čistoća za siječanj, a koja se nalazi se i na web stranici [www.cistocarijeka.hr](http://www.cistocarijeka.hr) ili [www.cavle.hr](http://www.cavle.hr).

Za sve upite KD Čistoća ima **besplatni info telefon** otvoren 0-24 sata 0800-99-99-00 ili **e-mail** [info@cistoca-ri.hr](mailto:info@cistoca-ri.hr).

Žute i plave spremnike potrebno je postaviti na javnu površinu najkasnije do 6:30 sati na dan kada je predviđeno njihovo pražnjenje.